મનપાના જનરલ બોર્ડની બેઠક શરૂ થાય તે પહેલાં જ કોંગ્રેસના નગરસેવકોએ અઢી વર્ષથી બંધ પ્રેક્ષક ગેલેરી ખોલવા મુદ્દે અનોખો વિરોધ કર્યો હતો. આ તમામ નગરસેવકોએ જણાવ્યું હતું કે, જ્યાં સુધી લોકો માટે પ્રેક્ષક ગેલેરી નહીં ખોલવામાં આવે ત્યાં સુધી કોંગ્રેસ પ્રેક્ષક ગેલેરીમાં બેસીને જ આ બેઠકમાં ભાગ લેશે. જો કે બાદમાં મેયર દ્વારા નગરસેવકો પોતાની જગ્યાએ ન બેસે તો તેમની ગેરહાજરી પુરવાનું ફરમાન જાહેર કરવામાં આવ્યું હતું. જનરલ બોર્ડમાં ભાજપના અગ્રણી દિનેશ કારિયા અને પી.આઈ બી. પી. સોનારાના વિવાદને લઈને કોંગ્રેસે મુખ્યપ્રધાન વિજય રૂપાણી સાથેના પોસ્ટરો રજૂ કરી સૂત્રોચ્ચાર કર્યો હતો.